[{"text_idx": "#000000", "text": "Tervitused! Olen tagasi uue blogipostitusega! Sel korral teen juttu klienditu\u0308u\u0308pidest ning po\u0303nevatest karakteritest kellega baristad ko\u0303ige sagedamini kohvikutes kokku puutuvad. Jah, me ma\u0308rkame teid! Taaskord loodan, et keegi ei tunne end isiklikult ru\u0308nnatuna, kuigi minu viimase blogipostituse po\u0303hjal vo\u0303iks o\u0308elda, et inimestele lausa meeldib kui neid ilma igasuguse aluseta defineeritakse....."}, {"text_idx": "#000001", "text": "Kuigi Caffeine kohvikuid va\u0308isavad igapa\u0308evaselt meeletud inimhulgad, siis paljud kliendid ja\u0308a\u0308vad baristadele pa\u0308riselt ka meelde. Suure osa Caffeine klientuurist moodustavadki pu\u0308sikliendid keda vo\u0303ib kohvikus pea iga pa\u0308ev na\u0308ha. Kliendid ei ja\u0308a\u0308 baristale meelde ku\u0308ll alati ainult nime vo\u0303i \u201cklienditu\u0308u\u0308bi\u201d ja\u0308rgi, vaid kohvitellimuse po\u0303hjal."}, {"text_idx": "#000002", "text": "Kui u\u0308tleksin kaasbaristale \u201cSuur latte kookospiimaga ka\u0308is just kohvil\u201d, siis va\u0308ga suure to\u0303ena\u0308osusega saab ta ta\u0308pselt aru kellest ra\u0308a\u0308gin. Sellised \u201ckoodnimed\u201d klientidel to\u0303epoolest ka on. Niiet \u201cKaramelli macchiatod mandlipiimaga\u201d ja \u201cSuured latted\u201d, hoidke alt!"}, {"text_idx": "#000003", "text": "Nu\u0308u\u0308d siis aga lisaks kohvinimedele annan teile u\u0308levaate ko\u0303igist Caffeine karakteritest!"}, {"text_idx": "#000004", "text": "Tuled ja la\u0308hed kui tuul. Oled kohviga uksest va\u0308ljas enne seda kui ukse isegi avada jo\u0303uad. Saame aru, et sul on kiire ning soovid oma igapa\u0308evast lattet, sest sa oled meie lojaalne pu\u0308siklient! Kuna nii sina kui barista teab sinu kohvitellimust une pealt, siis pikka vestlust meil alati ei ole. Pakume, et oled teel kas to\u0308o\u0308le, kooli vo\u0303i trenni. U\u0308heso\u0303naga, sul on kohti kus olla. Aita\u0308h, et oma kiire eluviisi ko\u0303rvalt ka meie juurde jo\u0303uad!"}, {"text_idx": "#000005", "text": "Jood alati kohvi kohapeal. Sind vo\u0303ib a\u0308ra tunda la\u0308paka ja\u0308rgi laual. Pigem ja\u0308a\u0308d kohvikusse kauemaks, sest to\u0308o\u0308 vajab tegemist. Oled aktiivne ja hoogne, teed palju telefoniko\u0303nesid ning ko\u0303nnid kohvikus edasi-tagasi. Vahepeal teed virgutusvo\u0303imlemist, sest kael ja\u0308a\u0308b kangeks. To\u0303eline produktiivsuse tipp! Mida sa ta\u0308pselt seal arvutis teed, pole kellelegi teada. Oleme lihtsalt kindlad, et oled ta\u0308htis tu\u0308u\u0308p. Mo\u0303nikord vo\u0303tad mitu kohvi, et to\u0308o\u0308 libedamalt sujuks. Ja vo\u0303ib-olla saiakese ka... sest su\u0308sivesikud ja energia."}, {"text_idx": "#000006", "text": "Tuled kohvikusse konkreetse eesma\u0308rgiga. Vo\u0303tad ko\u0303ige popima, ilusama ja uhkema kohvi. Eesma\u0308rgiks on jagada oma kaaslastele, et oled tulnud kohvikusse. Lased kohvil seista, vo\u0303ib-olla isegi jahtuda (!), sest pildid vajavad tegemist. Vo\u0303imalik, et sulle kohv isegi ei maitse.. See pole saladus, et Caffeine kohvikud on u\u0308sna instagrammable kohad (PS! Kui sinu Instas pole veel pilti tutikast Fahle kohvikust, siis mida sa veel ootad). A\u0308rge u\u0308ldse ha\u0308benege, baristad punastavad va\u0308ga kui pildistate nende tehtud kohvi. See on suur kompliment. Ehk o\u0303nnestub sul isegi Caffeine storysse sattuda... PS! Isiklikult soovitame kohvipiltide jaoks soojades toonides filtreid!"}, {"text_idx": "#000007", "text": "Tuled armsamaga kohvikusse aega veetma. Kumbki teist teeb teineteisele va\u0308lja. Tavaliselt istute te diivanile, sest seal on hea teineteisele silma vaadata. Olete kui noored armunud.... Teie vahel on rohkem armunud pilke kui juttu. Kaisutate ja hoiate ka\u0308test, te ei lase end teistest klientidest segada. On suur o\u0303nn, et Caffeine sobib kohtinguteks suurepa\u0308raselt!"}, {"text_idx": "#000008", "text": "Caffeine on sinu jaoks kui kohtumiste paik. Tuled sinna oma heade so\u0303brannade, emaga vo\u0303i vanade tuttavatega. Teie ro\u0303o\u0303msat naeru on kosta u\u0308le kohviku ning tavaliselt ja\u0308tkub juttu kauemaks. Vahepeal ma\u0308ngite kaarte, vahepeal o\u0303pite koos. Mo\u0303nel heal pa\u0308eval koguneb teid lausa rohkem. Pigem ja\u0308a\u0308te istuma pikalt ning vo\u0303tate kohvi juurde kooki vo\u0303i midagi muud head. Sa pole kunagi u\u0308ksi, sinu u\u0308mber on inimesed!a\u0308"}, {"text_idx": "#000009", "text": "Tuled kohvikusse ja seisad leti ette. Ka\u0308ed hakkavad tasapisi va\u0308risema ja higi tuleb otsa ette. Sinu ees on suur massiivne menu\u0308u\u0308 ja ko\u0303ik on vo\u0303o\u0303ras keeles. Mis see mots\u030ca on, a\u0308kki ta\u0308na vo\u0303tan na\u0308dalakohvi, oooo njamm white chocolate latte. Nii palju valikuid ja mitte u\u0308htegi otsust. Koos baristaga (vo\u0303i siis enda mo\u0303ttejo\u0303u abiga) suudad kohvi va\u0308lja valida, aga seeja\u0308rel kiikad vitriini poole. Soolane, magus, soe ku\u0308lm. See on liig mis liig. Naerad ha\u0308belikult, sest sa lihtsalt ei tea mida vo\u0303tta. Pa\u0308rast mo\u0303neminutilist vaikust langetad kaalutletud otsuse ja naudid rahumeelselt oma kohvi. Vo\u0303i siis oleks ikka pidanud selle karamelli macchiato vo\u0303tma (PS! Kui oled pa\u0308riselt kohvi valimisega ha\u0308das, siis loe minu eelmist blogipostitust!)...."}, {"text_idx": "#000010", "text": "Tuled kohvikusse to\u0303elist elamust saama. Vo\u0303imalik, et sa ei satu meie kohvikusse just tihti. Sinu jaoks on kohvi joomine omaette su\u0308ndmus ning seda ei peaks mitte millegi muu ko\u0303rvalt tegema. Paned barista proovile oma ku\u0308simuste ja hiilgavate kohviteadmistega. Vo\u0303imalik, et lased baristale teha endale filtrikohvi (mis on u\u0308htlasi ko\u0303ige tehniliselt keerulisem aga ka kvaliteetsem kohv!). No\u0303ksutad kohviku muusika saatel pead ja ru\u0308u\u0308pad kohvi ko\u0303rvale vett nii nagu peab."}, {"text_idx": "#000011", "text": "Oled u\u0308ks neist kes tuleb kohvikusse u\u0308ksi ja raamatuga. Vo\u0303iks lausa o\u0308elda, et oled kohviku ko\u0303ige mu\u0308stilisem kuju! Loed kohvikus olles mitmeid raamatuid, need vahetuvad sul pea iga pa\u0308ev. Vahepeal kirjutad midagi ma\u0308rkmikusse vo\u0303i lausa joonistad. Tood kohvikusse eriti inspireerivat ja loomingulist ho\u0303ngu!"}, {"text_idx": "#000012", "text": "Kulla tudeng. Me mo\u0303istame su muret. Ilmselt saabud meie kohvikusse va\u0308heste unetundide, va\u0308hese motivatsiooni ja tu\u0308hja ko\u0303huga. Sind tunneb a\u0308ra arvuti, konspekti ja raamatute ja\u0308rgi. Mingil po\u0303hjusel juhtuvad sul ees olema ainult anatoomiateemalised materjalid (?) (kas ko\u0303ik tudengid o\u0303pivad arstiteadust vo\u0303i see on juhus?). Pendeldad kooli, raamatukogu ja Caffeine vahel. Eriti rajuks la\u0308heb olukord eksamisessiooni ajal. Oleme sulle toeks ning hoiame su ka\u0308tt."}, {"text_idx": "#000013", "text": "Naudid va\u0308ga kohvikus ka\u0308imist, aga kohvi maitse sulle ei istu. Baristale u\u0308tled ha\u0308belikult ja sosistades, et soovid teed (vo\u0303i siis spicy chaid vo\u0303i kakaod vo\u0303i matchat jne jne jne). Loodad, et teised kliendid ei vaata sind imelikult, sest mismo\u0303ttes sa vo\u0303tad teed ja tuled selleks puhuks kohvikusse?! Usud, et kohvi joomine on inimeste poolt va\u0308lja mo\u0303eldud sotsiaalne konstruktsioon, mis ei muuda kellegi elu efektiivsemaks. Sa ei usu, et pa\u0308ev algab kohviga. Oled igati teretulnud ja meie mitte-kohvijookide valik on suur ja lai!"}, {"text_idx": "#000014", "text": "Selleks korraks ko\u0303ik! Ehk tundsid ka ennast sellest postitusest a\u0308ra vo\u0303i suutsid samastuda mo\u0303ne karakteriga. Miks mitte u\u0308llatada baristat ja korraldada to\u0303eline na\u0308itema\u0308ng, kus ka\u0308itud ta\u0308iesti vastupidiselt klassikalisele kliendile? Ja\u0308rgmise korrani ja joogem kohvi!"}]